CELEX: 62014CN0356
Language: da
Date: 2014-07-22 00:00:00
Title: Sag C-356/14: Anmodning om præjudiciel afgørelse indgivet af Budapest Környéki Közigazgatási és Munkaügyi Bíróság (Ungarn) den 22. juli 2014 — Hunland-Trade Mezőgazdasági Termelő és Kereskedelmi Kft.mod Mezőgazdasági és Vidékfejlesztési Hivatal Központi Szerve

22.9.2014   
            
            
               DA
            
            
               Den Europæiske Unions Tidende
            
            
               C 329/7
            
         Anmodning om præjudiciel afgørelse indgivet af Budapest Környéki Közigazgatási és Munkaügyi Bíróság (Ungarn) den 22. juli 2014 — Hunland-Trade Mezőgazdasági Termelő és Kereskedelmi Kft.mod Mezőgazdasági és Vidékfejlesztési Hivatal Központi Szerve
   (Sag C-356/14)
   2014/C 329/09
   Processprog: ungarsk
   
      Den forelæggende ret
   
   Budapest Környéki Közigazgatási és Munkaügyi Bíróság
   
      Parter i hovedsagen
   
   
      Sagsøger: Hunland-Trade Mezőgazdasági Termelő és Kereskedelmi Kft.
   
      Sagsøgt: Mezőgazdasági és Vidékfejlesztési Hivatal Központi Szerve
   
      Præjudicielle spørgsmål
   
   
               1)
            
            
               Kan avlskvæg, der ligesom dets afstamning i de to foregående led af den officielle avlsorganisation i medlemsstaten er indført i stambogen for racen Holstein-Friesian, i henhold til fællesskabsretten anses for racerent kvæg, uanset graden af racerenhed for dets foregående led?
            
         
               2)
            
            
               Skal den bestemmelse i beslutning 2005/379 (1), som der henvises til, fortolkes således, at avlsdyr, som har et afstamningscertifikat, der indeholder det udtryk, der fremgår af artikel 2, stk. 1, litra a), skal anses for racerene avlsdyr og derfor giver ret til eksportstøtte ved samhandel inden for Fællesskabet?
            
         
               3)
            
            
               Er det på baggrund af det ovenstående muligt at fastslå, at et dyr — selv om det har et afstamningscertifikat udstedt af en avlsorganisation i medlemsstaten, og hvoraf nævnte udtryk fremgår — hvis det er genstand for samhandel inden for Fællesskabet, ikke giver den person, som forestår handlen, ret til eksportstøtte, fordi dyret ikke kan anses for at udgøre et racerent avlsdyr, uanset at der foreligger et officielt dokument, hvoraf nævnte udtryk fremgår?
            
         
      (1)  Kommissionens beslutning af 17.5.2005 om afstamningscertifikater og oplysninger vedrørende racerent avlskvæg samt sæd, æg og embryoner heraf (EUT L 125, s. 15).